Genre: Information/Explanation

Manjše poveljniško vozilo je gasilsko vozilo, s pomočjo katerega vodja oz. vodstvo intervencije vodi taktične enote. Manjše gasilsko poveljniško vozilo je namenjeno predvsem prevozu šoferja in ima prostor še za 4 oz. 6 sopotnikov. Uporablja se ga kot osnovno ali pomožno prevozno sredstvo za samostojno hitro vožnjo do mesta požara, za vodenje gasilske enote med vožnjo (vodenje gasilskega vlaka) in za izvidovanje stopnje razvitosti požara. To terensko vozilo ima pogon na vsa kolesa.